Anti Viikna

Anti Viikna (sündinud 9. märtsil 1944 Tartus) on eesti keemik.

Haridus

Lõpetas Tallinna 2. Keskkooli 1962; lõpetas Tallinna Polütehnilise Instituudi keemiateaduskonna keemilise tehnoloogia cum laude 1968; aspirant Tallina Polütehnilise Instituudi põlevkivikeemia ja -sünteesi probleemlaboratooriumi juures 1970–1973. On täiendanud end TPI kõrgkoolipedagoogika kursustel 1976–1977; Lensoveti nimelises Tehnoloogiainstituudis Leningradis 1978–1979; Marseille Ülikoolis 1980; Eesti Teaduste Akadeemia Keemia Instituudis 1985; Tampere Tehnikaülikoolis 1991–1997; Swedish Board for Technical Accreditation (SWEDAC) assessorite koolitusel 1994; Eesti Majandusjuhtide Instituudis 1995–1996; Rootsi Kuninglikus Tehnikaülikoolis 1997.

Teaduskraad ja kutse

Keemiateaduste kandidaat 1975 Eesti Teaduste Akadeemia "Самоассоциация алифатических спиртов и ее влияние на экстракционную способность двухкомпонентных спиртосодержащих растворителей"; dotsent 1985.

Teenistus

Tehase Estoplast abitööline, masinist ja aparaaditööline 1962–1964. TPI alates 1968: orgaaniliste ainete, hiljem orgaanilise keemia kateedri laborijuhataja 1968–1970; TPI Teadusliku Uurimise sektori vaneminsener 1970–1974; orgaanilise keemia kateedri assistent 1974–1978, vanemõpetaja 1978–1982; orgaanilise keemia ja biokeemia kateedri dotsent 1982–1990; TTÜ kergetööstustehnoloogia kateedri dotsent ja juhataja 1990–1992; puidu, polümeeride ja tekstiili-/polümeermaterjalide instituudi tekstiilitehnoloogia aseprofessor ja õppetooli juhataja 1992–1997; polümeermaterjalide instituudi direktor 1996–2012; keemia- ja materjalitehnoloogia teaduskonna õppeprodekaan 2001–2005; keemia- ja materjalitehnoloogia teaduskonna teadus- ja arendusprodekaan 2005–2012; keemia- ja materjalitehnoloogia teaduskonna emeriitprofessor 1. septembrist 2014.

Teadustöö põhisuunad

Polüetüleenpinna osoonimine ja aktiveerimine; alkoholides vesiniksideme tekkimine ning põlevkivifenoolide ja polüetüleeni kristallisatsioon.
Rakenduslikud uuringud: siiditrükivärvide väljatöötamine, kleepvahariiete ja kleeppastade kasutamine rõivaste tootmisel, sulavliimid, kloororgaaniliste ainete ärastamine tööstuslikest heitvetest, linakiudude kasutamine mittekootud materjalides, linakiudude baasil biolagunevate kilede väljatöötamine.
Anti Viikna on rajanud Eestis tekstiili- ja rõivatootmisalase kõrghariduse, luues TTÜs kergetööstustehnoloogia kateedri 1990.
Anti Viikna on avaldanud 114 teaduspublikatsiooni, avaldanud tekstiilikeemia ja kiuteadusega seotud 5 kõrgkooliõpikut.
Anti Viiknal on 2 autoritunnistust, 12 välispatenti ja 2 patentset leiutist.

Teaduskorralduslik tegevus

Anti Viikna oli TPI, hilisema TTÜ tekstiili- ja rõivatootmise valdkonna lõputööde ja materjalitehnoloogia magistri- ning doktoritööde kaitsmiskomisjoni esimees 1993–2014; Eesti Linaliidu juhatuse liige 1994–2012; TTÜ täienduskoolituse keskuse nõukogu liige 1994–1996; TTÜ arengukomisjoni liige 1995–1996; infrastruktuuri komisjoni asendusliige 1996–1997; keemia- ja materjalitehnoloogia teaduskonna nõukogu liige ja aseesimees 1997–2012; TTÜ nõukogu liige 1996–1998, juhataja 1998–1999; keemia- ja materjalitehnoloogia valdkonnanõukogu aseesimees 1997–2014; mehaanika valdkonnanõukogu liige 1996–1998; FAO European Cooperative Research Network on Flax liige ja ekspert 1996–2006; The Textile Institute (Manchester, Suurbritannia) liige 1996–2010; INFORM-IENICA rahvusvahelise projekti ekspert, 2003–2005; TEMPUS JEP projekti vastutav täitja TTÜs 1996–1999; Eesti Tekstiili- ja Rõivatootjate Liidu juhatuse liige 2003–2012.

Tunnustus

TPI medal 1968; juubelimedal 1986; TTÜ kuldmärk 1993; TTÜ tänukiri ja medal Mente et Manu 1994; TTÜ tänukiri 2004.